Kukisvumčioras
Kukisvumčioras (rus. Кукисвумчорр) – kalnų masyvas Rusijoje, Murmansko srityje, Kolos pusiasalyje, Chibinų kalnų centrinėje dalyje. Aukštis iki 1143 m. Kalnai stačiašlaičiai, padengti miškatundre. Viršūnės plokščios, akmeningos. Vakariniu pakraščiu prateka Vudjavrjoko upelis. Kasamos apatitų-nefelinų rūdos. Papėdėje įsikūrusi Kukisvumčioro kalnakasių gyvenvietė (Kirovsko mikrorajonas). Kalno pavadinimas kilęs iš samių kalbų ir reiškia „ilgojo slėnio kalnų masyvas“.